Georg Maximilian Sterzinsky

**Georg Maximilian Sterzinsky** (født 9. februar 1936 i Warlack i Kreis Heilsberg i Øst-Preussen i Det tyske rike, død 30. juni 2011 i Berlin) var en av Den katolske kirkes kardinaler, og erkebiskop av Berlin. Han ble kreert til kardinal den 28. juni 1991.

## Liv og virke
### Bakgrunn
Georg Maximilian Sterzinsky stammet fra Ermland i Øst-Preussen. Han vokste opp i Jomendorf ved Allenstein i en stor familie, men moren døde da han var elleve år gammel. Etter andre verdenskrig ble familien i 1946 fordrevet fra Øst-Preussen, som var okkupert av Polen og Sovjetunionen, til Thüringen i det som ble DDR. I 1954 begynte han å studere ved det regionale presteseminaret i Erfurt og tok akademiske grader i filosofi og teologi.

### Prest
Han ble presteviet den 29. juni 1960 og inkardinert i bispedømmet Fulda. Fulda lå i Vest-Tyskland, og bispedømmets østtyske områder fungerte på grunn av jernteppet ganske autonomt. Han fikk forskjellige sjelesørgeriske verv og undervisningsoppgaver i dette østtyske området til han i 1966 ble sogneprest i menigheten St. Johannes Døperen i Jena, en universitetsby med en betydelig katolsk minoritet.

I 1981 ble han utnevnt til generalvikar for biskop Joachim Wanke, apostolisk administrator av territoriene Erfurt og Meiningen. I de åtte årene i denne stillingen utmerket han seg ved sin effektive pastorale innsats. Han assisterte diakoner og kandidater til diakonatet, kateketer og ordenskvinner. Han var direktør for bispedømmets økumeniske kommisjon og var bispedømmets direktør og kansler for forlagshuset St. Benno i Leipzig.

### Biskop
I 1989 valgte domkapitlet i Berlin ham til biskop, og han ble utnevnt 24. juni av pave Johannes Paul II og bispeviet 9. september av biskop Joachim Wanke. Bispedømmet besto av begge deler av Berlin og av området i det daværende DDR rundt den delte byen. Han tiltrådte bare bare to måneder før Berlinmurens fall.

### Kardinal, erkebiskop
Den 28. juni 1991 kreerte pave Johannes Paul II ham til kardinalprest med tittelkirken *[[San Giuseppe all'Aurelio]]*, og 27. juni 1994 ble bispedømmet Berlin opphøyet til erkebispedømme, og han ble dermed metropolitterkebiskop.

Sterzinsky tilbragte ofte sin fritid i et bayersk St. Hedwigs-kloster.

I 2004 ble han kom han med kritiske uttalelser om homoseksuelt samliv; i en preken mante han katolikker til motstand mot såkalt *gay marriage* som han fremholdt som i strid mot guddommelig lov.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Kardinal [[Alfred Bengsch]] (1921-1979) *1959
* Biskop [[Hugo Aufderbeck]] (1909-1981) *1962
* Kardinal [[Joachim Meisner]] (1933-2017) *1975
* Biskop [[Joachim Wanke]] (1941-2012 ) *1980
* Kardinal *Georg Maximilian Sterzinsky'' (1936-2011) *1989

## Referanser


## Eksterne lenker
* 
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church